作者:王維
標題:上張令公
內容:珥筆趨丹陛，垂璫上玉除。步簷青瑣闥，方幰畫輪車。市閱千金字，朝聞五色書。致君光帝典，薦士滿公車。伏奏回金駕，橫經重石渠。從茲罷角抵，且複幸儲胥。天統知堯後，王章笑魯初。匈奴遙俯伏，漢相儼簪裾。賈生非不遇，汲黯自堪疏。學易思求我，言詩或起予。當從大夫後，何惜隸人餘。